
BANAKAKO EBALUAZIOA

Esp. zk.: SUBV_EVAL_INDIV/2025/23 
DIRULAGUNTZAK BANAKAKO EBALUAZIO-ARAUBIDEAN EMATEKO DEIALDIA, 2025-2026ko IKASTURTEAN IRUÑEKO IKASTETXE PUBLIKOETAN LIBURUTEGIAK HORNITZEKO ETA IRAKASMATERIAL SUNTSIKORRA EROSTEKO 
Deialdi honen xedea da dirulaguntzak banakako ebaluazio-araubidean emateko prozedura garatzea, deialdi honetako B) apartatuan zehaztutako jarduketak egiteko, horrela bete dadin Iruñeko Udalaren Dirulaguntzei buruzko Ordenantza Orokorrak xedatutakoa, zeina Iruñeko Udaleko Osoko Bilkurak 2005eko azaroaren 3an hasiera batez hartutako erabakiaren bidez onartu baitzuen –erabaki hori behin betiko bihurtu zen, jendaurreko epean erreklamaziorik aurkeztu ez zelako–. Deialdi honetan aurreikusi gabeko orotan, Dirulaguntzei buruzko Ordenantza Orokorreko aginduak izanen dira aplikagarri. (2006ko 21. NAOn, otsailaren 17koan, argitaratua).
Iruñeko Udalaren 2026ko Dirulaguntzen Plan Estrategikoan erdietsi nahi diren helburu eta ondorioetako bat da eskainitako irakaskuntzaren kalitatea hobetzen duten jarduketak sustatzea. Plan horrek 5. ildo estrategikoan (Hezkuntza) dirulaguntzen ildo espezifiko bat jasotzen du: Iruñeko Haur eta Lehen Hezkuntzako eta Helduen Oinarrizko Hezkuntzako ikastetxe publikoei zuzendutako laguntza-deialdi bat liburutegietarako eta irakasmaterialerako. Horregatik guztiagatik, deialdi hau aipatutako plan estrategikoak ezartzen dituen helburu, esparru eta oinarrizko ildoekin guztiz bat datorren tresna da. 


A. ENTITATE DEITZAILEA:
	1. Administrazio deitzailea:
	IRUÑEKO UDALA 

	2. Organo emailea:
	Hezkuntzako, Herritarren Partaidetzako eta Euskarako Zinegotzi Ordezkaria 

	3. Alor kudeatzailea:
	Hezkuntzako, Herritarren Partaidetzako eta Euskarako Alorra 

	4. Instrukzio-organoa:
	Dirulaguntza kudeatzen duen Alorreko idazkaritza teknikoa. 


B. DIRULAGUNTZAREN XEDEA, BALDINTZAK, BETEKIZUNAK ETA HELBURUA:
	1. Deialdiaren xedea: 

	Dirulaguntzak emateko prozesua arautzea, Iruñeko esparruko Haur eta Lehen Hezkuntzako, Hezkuntza Bereziko eta Helduen Oinarrizko Hezkuntzako ikastetxe publikoetako eskola-liburutegiak hornitzeko eta irakasmaterial suntsikorra erosteko.

	2. Deialdiaren helburua: 
Sustatzea hala eskola-liburutegien funts bibliografikoak handitu eta berritzea nola irakasmaterial suntsikorra berritzea Iruñeko Haur eta Lehen Hezkuntzako, Hezkuntza Bereziko eta Helduen Oinarrizko Hezkuntzako ikastetxe publikoetan, 2025-2026ko ikasturtean zehar, hezkuntzaren kalitateari ekarpena egiteko.

	3. Diruz lagungarriak diren ekintzak, proiektuak, jokamoldeak eta jarduerak egiteko baldintzak eta epeak: 
Honako hauek jasotzen ahalko dute dirulaguntza hau deialdi honen babesean: Iruñean dauden Haur eta Lehen Hezkuntzako, Hezkuntza Bereziko eta Helduen Oinarrizko Hezkuntzako ikastetxe publikoek 2025-2026ko ikasturtean zehar irakasmaterial suntsikorra eta eskola-liburutegietarako liburuak erosteko.      

	4. Baloratzeko betekizunak, bideak eta lehentasunak:
 EZ  BAI      
Ikastetxeen eskabideak deialdi honetako C.3) apartatuan zehazten denarekin bat baloratuko dira. 



C. AURREKONTU-KREDITUAK, DIRULAGUNTZEN GEHIENEKO ZENBATEKO OSOA ETA BANAKAKO ZENBATEKOA:
	1. Deialdian gehienez ezarritako zenbateko osoa: 110.330  € 
- 38.175 euro eskola-liburutegietarako.
- 72.155 euro irakasmaterial suntsikorrerako.
Dirulaguntzek ezin izanen dute gainditu deialdi honetan ezarritako zenbatekoa.

	2. Aurrekontu-partida:
	50/32630/450000

	3.  Banakako gehieneko zenbatekoa eta hori zehazteko irizpideak: a) Eskola-liburutegiak:
Deialdiaren aurrekontutik, eskola-liburutegietarako dirulaguntza gisa honako kopuru finko hau bideratuko da:
- 700 euroko kopuru finkoa bideratuko da eskaera egin eta 150 ikasle baino gutxiago dituen Iruñeko Haur eta Lehen Hezkuntzako ikastetxe publiko bakoitzeko; 
- 700 euro Hezkuntza Bereziko ikastetxe bakoitzeko eta 700 euro Iruñeko Helduen Oinarrizko Hezkuntzako ikastetxe publikoetarako.
Erabilgarri dagoen gainerako aurrekontua hiriko beste ikastetxe publiko eskatzaileen artean banatuko da, honela:
- % 95 proportzionalki, ikasle-kopuruaren arabera.
- % 5a, zati berdinetan, gai zehatzak jorratzen dituzten hiru liburu gutxienez erosten dituzten ikastetxeen artean: genero-berdintasunaren gaia duen bat, kultur aniztasuna jasotzen duen beste bat, eta ingurumena zaintzeari buruzko hirugarren bat. 
Bigarren ehuneko hori aplikatzearen ondoriozko zenbatekoak ezin izanen du, bakarka, lehenengo irizpidea –ikasle-kopurua– aplikatuta dagokien zenbatekoaren % 20 gainditu.
b) Irakasmaterial suntsikorra: 900 euro bideratuko dira eskaera egin duten 150 ikasle baino gutxiago dituzten Iruñeko Haur eta Lehen Hezkuntzako ikastetxe publiko bakoitzeko, Hezkuntza Bereziko Ikastetxe bakoitzeko eta Iruñeko Helduen Oinarrizko Hezkuntzako ikastetxe publiko bakoitzeko.
Erabilgarri dagoen gainerako aurrekontua hiriko beste ikastetxe publiko eskatzaileen artean banatuko da, honela:
- % 50 proportzionalki ikastetxe bakoitzaren ikasle-kopuruaren arabera (salbu lehen aipatu ikastetxeak)
- % 25 proportzionalki Nafarroako Gobernuko Hezkuntza Departamentuaren erroldan “ikasle babesgabe” gisa erregistraturik dagoen ikasle-kopuruaren arabera.
Datu horiek ofizioz eskatuko dizkio Udal Unitate Kudeatzaileak dagokion atalari.
- gainerako % 25a ikastetxe eskatzaileen artean hainbanatuko da. 

	4. Urte anitzeko deialdia:      EZ
Urte anitzeko deialdia izanez gero, urte anitzeko gastuetarako baimena eta konpromisoa dagokien aurrekontuetan ekitaldi bakoitzerako ezartzen den kredituaren menpe egonen dira. BAI      

	5. Urtekoak:

	Urteko arrunta:
	110.330  €
	2. urtekoa ( ) 
	  €
	4. urtekoa  ( )
	  €

	1. urtekoa ( ) 
	  €
	3. urtekoa  ( )
	  €
	
	


D. PERTSONA EDO ENTITATE ONURADUNA IZATEKO BETE BEHARREKOAK:
	1. Pertsona edo entitate onuraduna izateko bete beharreko baldintzak:
Dirulaguntza ematea zertan oinarritzen den eta egoera horretan dauden pertsonak edo entitateak izan daitezke onuradun, baldin eta ondoren aurreikusten diren inguruabarretan badaude, eta betiere Dirulaguntzei buruzko Ordenantza Orokorraren 10. artikuluan ezartzen diren ezein debeku-ziok ukitzen ez baditu, salbu deialdiaren izaera kontuan izanik azken baldintza horren salbuespena egiten bada eta apartatu honetan hala egin dela adierazten bada.
Berariazko betekizunak:   EZ BAI      
Eskatzaileek Iruñean helbidea duten Haur eta Lehen Hezkuntzako, Hezkuntza Bereziko eta Helduen Oinarrizko Hezkuntzako ikastetxe publikoak izan beharko dute.
Dirulaguntzaren izaera berezia dela medio, pertsona edo entitate onuradunak salbuetsita daude Dirulaguntzei buruzko Ordenantza Orokorraren 10.2 artikuluan araututako betekizunak betetzen dituztela egiaztatzetik:
  EZ  BAI      


	2. Nola egiaztatu pertsona edo entitate onuradun izateko betekizunak betetzen direla: Deialdi honen G.4) apartatuan eskatzen diren agiriak eta informazioa aurkeztuta, dirulaguntzaren eskabidearekin batera.


E. PERTSONA EDO ENTITATE ONURADUNAREN BETEBEHARRAK:
	Deialdi honen ondorioetarako, pertsona edo entitate onuradunen betebeharrak dira Dirulaguntzei buruzko Ordenantza Orokorraren 11. artikuluan eta apartatu honetan ezartzen direnak.
Berariazko betebeharrak:
  EZ
- Dirulaguntzaren xede diren jarduerak egin eta proiektua gauzatzea. BAI      
- Emaniko dirulaguntza zein xedetarako jaso eta horien gastuak estaltzeko baino ez erabiltzea.
- Men egitea organo emaileak egin beharreko jarraipen eta egiaztapen-jarduketei, bai eta kontrol-organo eskudunek finantzaketa egiaztatu eta kontrolatzeko egiten ahal dituzten beste guztiei ere. 
Iruñeko Udalaren edo haren erakunde autonomoen dirulaguntzak jasotzen dituzten entitateek behar bezalako publizitatea eta hedapena emanen dizkiote dirulaguntzaren xede diren jarduera edo proiektuen udal-finantzaketaren izaera publikoari. Horretarako:
· Udalaren logotipoa txertatu beharko dute komunikazio- edo publizitate-idatzi eta -grafikoetan (liburuxka, kartel, katalogo, webgune, prentsa-iragarki, publizitate digital, telebista eta abarretan), baita legenda hau ere: “Iruñeko Udalaren laguntzarekin – Con la colaboración del Ayuntamiento de Pamplona”. Udalaren logotipoa dirulaguntza jaso duen entitatearenak duen tamaina berekoa izanen da gutxienez.
· Irratian eta beste komunikabide ez-grafikoetan egiten den komunikazio edo publizitateari dagokionez, honako lokuzio hau txertatu beharko da: “[Jarduera / Proiektu] hau Iruñeko Udalaren laguntzarekin egin da”.
· Promozio- edo publizitate-oparietan eta dirulaguntzak finantzatutako beste edozein gauza edo produktutan Iruñeko Udalaren logotipoa duen etiketa bat jarri beharko da.
Betebehar hau ez bada betetzen, dirulaguntza itzuli beharko da.

Dirulaguntza zehazki zer xedetarako eman den, horretan erabiltzeko betebeharra, Dirulaguntzei buruzko Ordenantza Orokorraren 29.4 artikuluarekin bat:  EZ BAI

Xede-epea: 


F. PROIEKTUAREN ALDAKETAK:
	Proiektuan aldaketak egiteko aukera:
  EZ BAI      



G. ESKABIDEAK AURKEZTEA:
	1. Eskabideak non aurkeztu: 
Modu telematikoan aurkeztu behar dira Iruñeko Udalaren egoitza elektronikoaren bidez, honako web-helbide honetan: 
https://sedeelectronica.pamplona.es/eu  


	2. Eskabideak aurkezteko epea:  
HILABETE, deialdi honen laburpena Nafarroako Aldizkari Ofizialean argitaratu eta hurrengo egunetik aitzina.
Aipatutako epetik at aurkeztutako eskaerak ez dira onartuko.


	3. Eskaerak eta agiriak nola aurkeztu:
Laguntza hau eskatzeko, eskabide bat aurkeztu beharko da interesdunak berak sinatuta edo zuzenbidean baliodun den edozein bide baliatuta ordezkari dela egiaztatzen duen pertsona batek sinatuta, deialdi honen I. eranskineko ereduarekin bat. Eskabidearekin batera, deialdi honen G.4) apartatuan aipatzen diren agiriak eta argibideak aurkeztuko dira.
Eskaera batek ez baditu betetzen deialdi honetan ezarritako betekizunak, interesdunari eskatuko zaio gehienez ere hamar eguneko epe luzaezinean hutsa zuzendu dezala edo nahitaezko agiriak aurkez ditzala, eta ohartaraziko zaio hala egin ezean ulertuko dela eskaera bertan behera utzi duela, betiere aldez aurretik ebazpena emanen delarik, urriaren 1eko Administrazio Publikoen Administrazio Prozedura Erkidearen 39/2015 Legearen 21. artikuluak ezarritakoarekin bat.
Baldin eta galdatutako agiriak Iruñeko Udalaren edo haren mendeko erakunde autonomoen eskuetan badaude, haien ordez erantzukizunpeko adierazpena aurkezten ahalko da indarrean direla egiaztatzeko, bertan adierazita noiz eta zein organo edo bulegotan aurkeztu ziren edo, hala badagokie, nork eman zituen edo non dauden jasota, betiere ez badira bost urte baino gehiago pasatu agiriei dagokien prozedura amaitu zenetik. 
Dirulaguntza jasotzeko eskaera aurkezteak berekin dakar deialdi honen oinarriak oso-osorik onartzea.


	4. Eskabidearekin batera aurkeztu beharreko agiriak: 
Interesdunek agiri hauek aurkeztu beharko dituzte:
a) Eskatzailearen nortasuna egiaztatzen duen agiria, eta, halakorik balitz, haren izenean ari den ordezkariaren nortasuna egiaztatzekoa.
b) Erantzukizunpeko adierazpena, deialdi honen II. eranskina eredu hartuta, ziurtatzen duena eskatzaileak betetzen dituela onuradun izateko Dirulaguntzei buruzko Ordenantza Orokorrak eskatzen dituen betekizun orokorrak eta deialdi honek eskatzen dituen berariazkoak, eta ez diola ezein debeku-ziok eragiten Dirulaguntzei buruzko Ordenantza Orokorraren 10. artikuluan aipatzen direnetatik.
c) Agiri hauek, eskatzaileak zergei eta Gizarte Segurantzari buruzko betebeharrak eguneratuak dituela egiaztatzeko:
 Administrazio eskudunek emandako ziurtagiriak. 
 Eskatzailearen erantzukizunpeko adierazpena, aipatu betebeharrak eguneratuak dituela ziurtatzeko. Hala bada, dirulaguntza emateko ebazpen-proposamena egin aurretik, interesdunari eskatu beharko zaio gehienez ere 15 eguneko epean aurkeztu ditzala adierazpenean jasotako datuak egiazkoak direla ziurtatzen duten agiriak (administrazio eskudunek emanak). 
Udalak ofizioz egiaztatuko du interesdunak egunean dituela administrazio horrekin dituen tributu-betebeharrak, eta dagokion eginbidearen bitartez adieraziko du egiaztapen hori. 
Udalak egiaztatuko du c) apartatu honetan zehaztutako baldintzak betetzen direla VI. eranskina aurkeztu duten eskatzaileen kasuan. Aipatu eranskina aurkeztu ez duten eskaeretan, eskatzaileek egiaztatu beharko dute baldintza horiek betetzen dituztela dagozkien administrazioek emandako ziurtagiriak aurkeztuta, dirulaguntza emateko ebazpen-proposamenaren aurretik.
d) Eskatzailea nortasun juridikorik gabeko pertsona fisiko edo juridikoen elkarteren bat bada –publikoa zein pribatua–, eskabidean berariaz adierazi beharko da elkarteko kide bakoitzak zer egiteko konpromisoa hartu duen eta zenbateko dirulaguntza aplikatuko den kide bakoitzeko. Kideok ere onuraduntzat joko dira. Nolanahi ere, elkartearen ordezkari edo ahaldun bakar bat izendatu beharko da, eta behar beste ahalorde emanen zaizkio elkarteak onuradun gisa dituen betebeharrak bete ditzan. 
e) Adierazpen batean bildu beharko dira beste administrazio, entitate edo pertsona publiko edo pribatu batzuei helburu bera lortzeko eskatutako edo haiengandik jasotako dirulaguntzak, eta entitate emaileen izenak, eskatutako kopuruak eta jasotako zenbatekoak zehaztu beharko dira. (Ikusi, behar izanez gero, deialdi honen III. eranskina).  EZ BAI      
f) Memoria: eskatzen den dirulaguntzari lotutako proiektu, ekintza, jarduera edo programa deskribatu behar du.
IV-A eranskina (irakasmaterial suntsikorrerako gastuen aurrekontua) eta IV-B eranskina (eskola-liburutegirako liburuak erosteko gastuen aurrekontua).
Agiriek jatorrizkoak izan behar dute, edo horien kopia konpultsatuak, edo, bestela, indarreko legeekin bat benetakoak diren kopiak.


H. PROZEDURAREN INSTRUKZIOA ETA EBAZPENA. EBAZPENAREN JAKINARAZPENA:
	1. Prozeduraren instrukzioa: Espedienteak jaso ahala tramitatu eta ebatziko dira, horretarako aurrekontu-kreditua dagoen bitartean, betiere deialdi honen B.4) apartatuan zehaztutako betekizunen, moduen eta balorazio-lehentasunen arabera. Instrukzio-organoak emanen du ebazpen-proposamena, behar bezala arrazoiturik eta espedientea kontuan harturik, eta ebazteko eskumena duen organoari helaraziko dio. 
Eskabideak aurkezteko epea eta balorazio-izapideak amaitu ondoren, onuradun guztiak barne hartzen dituen laguntzak emateko ebazpena emanen da. Deialdiaren aurrekontu-kreditua G.2) apartatuan ezarritako epean aurkeztutako eskabideen artean banatuko da, C.3 oinarrian adierazitako irizpideen arabera.

	2. Ebazteko eta jakinarazteko epea: 6 HILABETE.
Dirulaguntzak emateko ebazpenak arrazoitua izan beharko du, eta bertan berariaz zehaztuko dira honako hauek: dirulaguntzak jasoko dituzten pertsona edo entitate eskatzaileak, laguntzen zenbatekoak eta, eskaerak ezetsirik izanez gero, haien eskatzaileak diren pertsonak edo entitateak. 
Dirulaguntzak emateko ebazpenak amaiera emanen dio administrazio-bideari, eta pertsona edo entitate eskatzaileei jakinaraziko zaie, urriaren 1eko Administrazio Publikoen Administrazio Prozedura Erkidearen 39/2015 Legearen 40. artikuluan agindutakoarekin bat.


	3. Ebazteko eta jakinarazteko gehieneko epearen hasiera-data:

· Deialdiaren laburpena Nafarroako Aldizkari Ofizialean argitara ematen den eguna:  EZ BAI      
· Tramitatzeko eskumena duen organoaren erregistroan eskaera sartu den eguna:  EZ  BAI      
·  Epea zenbatzeko beste sistema bat: 
Prozedura ebazteko gehieneko epea amaituta berariazko ebazpenik eman ez bada, eskaera ezetsitzat joko da.


I. EMANDAKO DIRULAGUNTZEN PUBLIKOTASUNA:
	Dirulaguntzak emateko ebazpena argitaratzea:   EZ
 BAI      
Aurrekoa gorabehera, azaroaren 17ko Dirulaguntzei buruzko 38/2003 Lege Orokorraren 18.2 artikuluan adierazitakoarekin bat, Udalak Dirulaguntzen Datu-base nazionalera igorriko ditu argibideak, aipatu legearen 20. artikuluak ezartzen dituen baldintzekin bat emandako dirulaguntzen gaineko ebazpenei buruz.


J. DIRUZ LAGUNGARRIAK DIREN GASTUAK:
	1. Diruz lagungarriak diren gastuen zehaztapena: 
Diruz lagungarriak diren gastutzat joko dira diruz lagundutako jarduerarekin ezbairik gabe bat datozenak, baldin eta behar-beharrezkoak izan eta deialdi honen J.2) apartatuan ezarritako epean egiten badira. Zehazki, deialdi honen ondorioetarako, honako gastu hauek diruz lagungarriak dira: 
Eskola-liburutegietarako liburuak eta eskola-jarduerak egiteko irakasmaterial suntsikorra erosteak eragindakoak.
Diruz lagungarriak diren gastuetan, kostua ezin izanen da inolaz ere izan merkatuko balioa baino handiagoa. 
Egindako gastutzat joko dira deialdi honen Ñ.2) apartatuan ezarritako justifikazio-aldia amaitu baino lehen benetan ordaindutakoak:  EZ  BAI      
Honako gastu hauek ez dira inoiz ere diruz lagunduko:
  - Ondasunak edo material suntsiezina erostea. 
  - Ikastetxe batek berezko duen edozein jarduera egiteko zerbitzuak edo pertsonak kontratatzea. 
  - Pertsona edo entitateei dohaintza egitea edozein helburutarako. 


	2. Diruz lagungarriak diren gastuak egiteko epea: 2025eko irailaren 1etik 2026ko ekainaren 19ra. 


K. AZPIKONTRATAZIOA:
	Jarduera osorik edo zati batean hirugarrenek egitea hitzartzeko aukera, Dirulaguntzei buruzko Ordenantza Orokorraren 30. artikuluan ezarritakoarekin bat:
  EZ BAI      
Ehunekoa: 


L. DIRUZ LAGUNDUTAKO JARDUEREN FINANTZAKETA: 
	Pertsona edo entitate onuradunek diruz lagundutako jarduerak finantzatu beharko dituzte, beren ekarpenen edo beste bide batzuen bitartez, letra honetan zehaztutako zenbateko edo ehunekoan. Finantzaketa horren zenbatekoa, jatorria eta dirulaguntzaren xedea den jarduerari aplikatzeko era justifikatzeko betebeharra:
  EZ BAI      
Zenbatekoa edo ehunekoa: 


M. DIRUZ LAGUNDUTAKO JARDUERAREN BATERAGARRITASUNA ETA BATERAEZINTASUNA:
	Udalaren dirulaguntza jasotzea  BATERAEZINA da helburu bererako beste dirulaguntza, laguntza, diru-sarrera edo baliabide batzuk jasotzearekin, kontuan hartu gabe zer administrazio, entitate edo pertsonak eman dituen laguntza horiek. BATERAGARRIA  
Dirulaguntzaren zenbatekoa ez da inola ere izanen, berez edo bestelako dirulaguntza, laguntza, diru-sarrera edo baliabideak gehituta, diruz lagundutako jardueraren kostua baino handiagoa. Halakorik gertatuko balitz, bidezkoa izanen da kostuaren gainetik lortutako soberakina itzularaztea, bai eta dagozkion berandutze-interesak eskatzea ere. 
Diruz lagundutako jarduerak finantzatzeko beste dirulaguntza, laguntza, diru-sarrera edo baliabiderik eskatu edo lortuz gero, pertsona edo entitate onuradunak horren berri eman beharko dio organo emaileari. Jakinarazpen hori bestelako laguntza horiek lortu direla jakin bezain laster eginen da, eta, betiere, hartutako funtsei emandako aplikazioa justifikatu baino lehen.


N. ORDAINKETA:
	1. Nola ordaindu: Dirulaguntzak modalitate honen arabera ordainduko dira:

 Diruz lagundutako ekintzak, proiektuak, jarrerak edo jarduerak justifikatu ondorengo ordainketa. 

 Konturako ordainketa:
        Ordainketa zatikatua: 
        Ordainketa aurreratua: 
        Ordainketa mistoa, ordainketa zatikatuaren eta aurreratuaren artekoa: 
       Dirulaguntzaren % 75 aurrez ordainduko da dirulaguntza ematen den unean. Gainerako % 25a gastuaren azken justifikazioaren ostean ordainduko da.
Dirulaguntzak ezin izanen zaizkie ordaindu pertsona edo entitate onuradunei, ez badituzte eguneraturik tributu-betebeharrak zein Gizarte Segurantzarekikoak, edo diru-itzulketa bidezkoa dela xedatu duen ebazpen batek zorduntzat jotzen baditu. 


	2. Bermeen eraketa: 
  EZ
 BAI      
Eratzeko modua eta zenbatekoa: 


Ñ. JUSTIFIKAZIOA:
	1. Justifikatzeko modalitatea: Modalitate hau erabiliko da ezarritako baldintzak eta dirulaguntzaren helburuak bete direla justifikatzeko:
 Justifikazio-kontua:
 Justifikazio-kontua, gastuen ziurtagiria aurkeztuta (Ordenantzaren 35. artikuluan ezarritako aginduekin bat). 
 Justifikazio-kontua, kontu-ikuskaritzaren txostena aurkeztuta: 
Bestelako edukiak:   EZ  BAI      
 Justifikazio-kontu erraztua: 
 Gastuaren egiaztapena moduluka (Dirulaguntzei buruzko Ordenantza Orokorraren 37. artikuluan ezarritako aginduekin bat):  
Zehaztu beharrekoak:
Modulua osatuko duten unitateak: 
Moduluaren unitate-kostua: 
Gainerako inguruabarrak: 
  Kontabilitate-orriak aurkeztea: 
Pertsona edo entitate onuradunak ziurtagiri bat aurkeztu beharko du egiaztatzeko aurkeztutako kontabilitateko egoera-orriak ofizialak direla eta entitateko organo eskudunak behar bezala onetsi dituela.
  Beste sistema bat: 
Dirulaguntza jasotzen duten entitate guztiek telematikoki eta artxibo batean aurkeztu beharko dituzte diruz lagundutako jardueraren ondorioz egindako gastu guztien frogagiriak, lortutako diru-sarreren zerrenda eta hartzekodunei egindako ordainketen egiaztagiriak. Formatu elektronikokoak zein formatu fisikokoen kopia eskaneatuak sartuko dira. 
Diruz lagundutako jardueraren % 100 justifikatuko da, eta ez dirulaguntzaren zenbatekora iritsi artekoa soilik. 
Honako hauek aurkeztu beharko dira:
   a) Justifikazio-memoria eta egindako gastuen eta jasotako diru-sarreren zerrenda izenpetua eta ordenan zenbakitua, kontzeptuen arabera ordenaturik eta zenbatekoen guztizkoa emanda, V. eranskinarekin bat.
   b) Puntu honetan eskatutako artxibo telematikoan, eta diruz lagundutako jardueraren gastuak justifikatzeko fakturen edo beste frogagiri batzuen kopia sinpleei dagokienez, modu korrelatiboan ordenaturik eta a) puntuko zerrenda zenbakituan emandako ordena-zenbakiaren arabera aurkeztuko dira. Hartzekodunei egindako ordainketen egiaztagiriak ere hala aurkeztuko dira.
Ordaindu izana banku-zordunketa bidez egiaztatu behar da, behar bezala sinatutako hartu-agiri baten bidez edo, bestela, aurkeztutako fakturak ordaindu direla ziurtatzen duen beste agiri bat aurkeztuz. 
Salbuetsita dago 100 eurotik beherako gastuen justifikazio-dokumentuak aurkeztea, betiere justifikatu ez diren ordainketen zenbateko metatuak ez badu diruz lagundutako gastuen % 15 baino gehiago jotzen.  
   c) Aurkeztutako agirien egiazkotasunari buruzko erantzukizunpeko adierazpena, VII. ERANSKINAREKIN bat. 
Dirulaguntza kudeatzen duen unitateak, aurkeztutako agiriak ikusita eta aztertuta, entitate onuradunei eskatzen ahalko die, hamar eguneko gehieneko epean, aurrez aurreko izapide baten bidez, justifikazioa onartzeko beharrezkotzat jotzen dituen agiri guztiak erakutsi eta, hala badagokio, aurkezteko. Hezkuntzako unitate teknikoak telematikoki aurkeztutako frogagirien % 40 egiaztatuko du gutxienez, betiere horien guztizko zenbatekoa diruz lagundutako gastuaren % 50era iristen bada.
Kasuan kasuko justifikazioa aztertu eta gero, Udaleko teknikari eskudun batek balorazio-txosten bat egin eta sinatuko du. Bertan espresuki adierazita geldituko da guztiz bete dela dirulaguntzaren xedea, edo, bestela, zein diren justifikazioa onestea eragozten duten akatsak edo inguruabarrak.
Baldin eta benetako defizita edo benetako gastuak eskaera egitean aurreikusi eta dirulaguntzaren zenbatekoa hasiera batean zedarritzeko aintzat hartutakoak baino txikiagoak badira, kontuan hartuko da inguruabar hori, eta proportzioan murriztuko da behin betiko eman behar den kopurua, Dirulaguntzen Ordenantza Orokorraren 31.7 artikuluarekin bat.


	2. Justifikazioa aurkezteko epemuga: Justifikatzeko epea 2026ko irailaren 30ean amaituko da.


O. DIRUA ITZULARAZTEKO BERARIAZKO ARRAZOIAK:
	Zilegi izanen da hala jasotako dirulaguntzak itzularaztea, osorik edo hein batean, nola berandutze-interesak galdatzea –dirulaguntzak kobratu eta hortik aitzina, dirua itzultzea bidezkoa dela erabakitako egunera arte–, Dirulaguntzei buruzko Ordenantza Orokorraren 45. artikuluan ageri diren itzularazteko arrazoietako batek ukitzen badu onuraduna, eta apartatu honetan aurreikusitako gainerako kasuetan.
Dirua itzularazteko berariazko arrazoiak:   EZ BAI      
Justifikazioa aurkezteko eginbeharra betetzen ez bada –diruz lagundutako jardueran funts publikoen erabilera justifikatzeko beharrezko agiriak ez aurkeztea barne–, edo behar adinako justifikaziorik aurkezten ez bada, dirulaguntza itzuli beharko da, osorik edo parte batez, eta, hala badagokio, kobratzeko eskubidea galduko da, betiere ez-betetzearen maila eta gainerako inguruabarrak kontuan harturik.
Baldin eta benetako gastu justifikatuak emandako dirulaguntza baino txikiagoak badira, aintzat hartuko da inguruabar hori, eta proportzioan murriztuko da behin betiko eman behar den zenbatekoa.


P. ERREKURTSOAK:
	Deialdi honen, oinarri hauen eta horiek betearazteko har daitezkeen administrazio-ebazpenen aurka errekurtso hauek paratzen ahalko dira, aukeran: 
· Berraztertzeko errekurtsoa, administrazio-egintzaren egile den udal-organoari zuzendua, hilabeteko epean, errekurritzen den egintza jakinarazi edo, bestela, argitara eman eta biharamunetik aitzina. 
· Gora jotzeko errekurtsoa, Nafarroako Administrazio Auzitegiari zuzendua, hilabeteko epean, errekurritzen den egintza jakinarazi edo argitaratu eta hortik aitzina. 
· Administrazioarekiko auzi-errekurtsoa, Iruñeko Administrazioarekiko Auzien Epaitegiari zuzendua, bi hilabeteko epean. Epe hori errekurritzen den egintza jakinarazi edo argitaratu eta biharamunetik aitzina kontatuko da.


Q. KONTUAN HARTU BEHARREKO BESTE BATZUK:
	


R. ERANSKINEN AURKIBIDEA:
	   I. ERANSKINA. ESKABIDE-EREDUA.



	  II. ERANSKINA. ERANTZUKIZUNPEKO ADIERAZPENA, ONURADUNAK BETEKIZUNAK BETETZEN DITUELA ETA ONURADUN IZATEKO EZEIN DEBEKU ZIOK UKITZEN EZ DUELA ZIURTATZEKO.



	  III. ERANSKINA. ERANTZUKIZUNPEKO ADIERAZPENA, XEDE BERERAKO DIRULAGUNTZAK ESKATU IZANAREN GAINEAN.


	  ERANSKIN OSAGARRIAK. 
IV. ERANSKINA:
A- IKASTETXEAREN GASTUEN AURREKONTU-PROGRAMA IRAKASMATERIAL SUNTSIKORRERAKO.
B- IKASTETXEAREN GASTUEN AURREKONTU-PROGRAMA ESKOLA-LIBURUTEGIRAKO.
V. ERANSKINA: MEMORIA, GASTU ETA ORDAINKETEN ZIURTAGIRIAREKIN BATERA, Ñ-1 APARTATUAN ZEHAZTUTAKOAREKIN BAT
VI. ERANSKINA: BAIMENA, DATUEN GAINEKO KONTSULTA EGITEKO.
VII. ERANSKINA: JUSTIFIKAZIOKO DOKUMENTAZIOAREN EGIAZKOTASUN-ADIERAZPENA.

